**Szállás**

A vidékről érkező cserkésztestvéreinknek tudunk biztosítani szállást igény esetén.

A szállást pénteken 19 órától lehet elfoglalni, és vasárnap 10 óráig kérjük elhagyni.

**Polifoamról, hálózsákról**, pénteki vacsoráról és szombati reggeliről mindenkinek magának kell gondoskodnia!

Szombaton ebédet és vacsorát a Dóm téren biztosítanak a szervezők, illetve igény esetén vasárnap reggelit is, a szálláson (ezt a jelentkezéskor kell igényelni).

Jelentkezni március 1-ig lehet a jelentkezés menüpont alatt.

Szállásra jelentkezés, illetve bármilyen kérdés esetén forduljatok Lantos Viktóriához (lantosviki@gmail.hu)! Ha már korábban jelentkeztetek, és mégsem tudtok jönni, kérjük a lent található telefonszámon jelezzétek!

Mivel a szállás helyszíne még bizonytalan, ezért erről majd később tudunk információkkal szolgálni.

**Házirend**

1. Csak azokat a helyiségeket lehet használni, amelyekre engedélyt kaptok a szállás elfoglalásakor!

2. A szállás pénteken 19:00-tól 22:30-ig, szombaton 8:00-tól 9:30-ig, ill. este a zászlólevonástól 22:00-ig, vasárnap pedig 7:00-től 10:00-ig lesz nyitva. A szállásra szombaton napközben nincs lehetőség bemenni, ezért kérlek, mindent vigyetek majd magatokkal, amire a napon szükségetek lehet.

3. Étkezni csak a kijelölt helyen lehet.

4. A lányoknak és a fiúknak külön terme van, kérjük ennek tiszteletben tartását!

5. A szállás tisztaságára ügyeljetek, a berendezéseket óvjátok! Az esetleges anyagi károkért a kár okozója felelős!

6. Kérjük, fölöslegesen ne égesd a lámpákat, a vízcsapokat rendesen zárd el, az ablakokat távozáskor csukd be!

7. Ha a szálláson bármilyen hibát észlelsz, vagy okozol, kérjük, azonnal jelezd a szállás felügyelőjének!

8. Az épület egész területén tilos a dohányzás.

9. A szálláson tilos alkoholt fogyasztani.

10. Hálózsákról és polifoamról mindenki gondoskodjon.

Aki a fenti 10 pontot nem tartja be, annak a továbbiakban nem tudunk szállást biztosítani!

2017. január. 16.

Lantos Viktória (+36/70/619-97-04)

Szállásfelelős